Obama traži imigracionu reformu
Predsednik Obama govorio je o potrebi reforme zakona o imigracije za vreme posete El Pasu u Teksasu
Predsednik Barak Obama boravio je u El Pasu, u državi Teksas, u nadi da će pronaći balans kada je reč o jednom od najtežih američkih pitanja. Procenjuje se da u Americi ima 11 miliona ilegalnih imigranata, a predsednik Obama nastoji da ubedi opozicione republikance da sarađuju s njim na usvajanju zakona kojim bi se taj problem rešio. Međutim, republikanci se pozivaju na jednu vladinu studiju, koja pokazuje da veliki deo američko-meksičke granice nije pod kontrolom i ističu da je oštrija pogranična bezbednost neophodna pre no što se usvoji imigraciona reforma. Predsednik Obama ukazuje da se broj pripadnika američke pogranične službe više nego udvostručio od 2004. godine i da su zaplena novca, oružja i droge dramatično skočili. Međutim, kako je rekao okupljenima u El Pasu, republikanci još nisu zadovoljni: Predsednik Obama priznao je da da zagovornici imigracije takođe nisu zadovoljni. Mnogi hispanski lideri navode da je preveliki broj ilegalnih imigranata deportovan i da žele da predsednik upotrebi svoju izvršnu vlast kako bi usporio to proterivanje. „ poručio je Obama. Predsednikov plan za reformu satoji se iz četiri dela: daljeg povećanja granične bezbednosti, uvođenja oštrijih kazni za biznise koji eksploatišu ilegalne radnike, stvaranja obaveze da ilegalni imigranti priznaju da su prekršili zakon, plate porez, plate kaznu i nauče engleski, te pronalaženja načina za one koji su u zemlji ilegalno da steknu legalni status. Predsednik Obama apelovao je na Kongres da ponovo razmotri takozvani „Dream Act“, zakonski predlog za legalizaciju statusa studenata i pripadnika vojnih snaga, koje su u Sjedinjene Države doveli njihovi roditelji. Prošle godine „Dream Act“ je usvojen u Predstavničkom domu, ali ga je Senat odbacio. „ Poverenje Amerikanaca hispanskog porekla biće važno za predsednika Obamu na izborima 2012. kada se zna da je 2008. dobio čak 67 odsto njihovih glasova. Međutim, Obamin rejting u toj zajednici je opao, delimično i zbog njegove imigracione politike. Otkad je predsednik Obama izgubio u Teksasu 2008. godine, broj Hispanaca koji tamo žive drastično se povećao, što pospešuje nade demokrata da će 2012. pobediti u toj državi.